ร้านนี้ตั้งอยู่ในตัวโรงแรมแมนฮัตตัน สุขุมวิท15 เดินเข้าไปในซอยตัวโรงแรมจะอยู่ด้านซ้ายมือ
เดินทางได้ทั้ง bts & mrt

ร้านนี้เป็นร้านเนื้ออย่างเกาหลีมีทั้งแบบุฟเฟ่และตามสั่ง
มีทั้งเนื้อหมูและเนื้อวัว 
เสิร์ฟพร้อมเครื่องเคียง 6 อย่างไม่อั้นสามารถขอเติมได้เรื่อยๆ จะหมุนเวียนกันไปในแต่ละวัน
แต่ที่เราชอบที่ทานจะเป็น กิมจิมะละกอ สลัดเส้นบุก และสาหร่ายอบแห้ง

สำหรับส่วนของปิ้งย่างที่เราไปทานจะเป็นบุฟเฟ่หมู ราคา 319 บาทต่อคน (ขึ้นราคามาจาก299บาท)
เนื้อหมูที่มีในบุฟเฟ่จะมี 3 อย่างคือ หมูหมัก หมูสามชั้น และส่วนที่เป็นเนื้อหมูธรรมดา หมูหมักนี่อร่อยสุดสำหรับเราเนื้อนุ่มมาก ยิ่งทานพร้อมผักยำยิ่งอร่อย
 ส่วนของน้ำจิ้มจัมีให้ 3 แบบคือ น้ำมันงาโรยเกลือ แบบเต้าเจี้ยว และแบบพริก
ในบุฟเฟ่นี้มีบริการพร้อมน้ำเปล่าเลยนะคะ ขอเติมได้เรื่อยๆพนักงานจะยกมาเสิร์ฟให้เป็นเหยือก


ส่วนบรรยากาศในร้านมีที่นั่งหลายขนาดแยกเป็นสัดส่วนชัดเจนดีค่ะ
ถ้าไปกันเป็นหมู่คณะก็สามารถนั่งในส่วนที่เป็นห้องส่วนตัวได้ค่ะ ในห้องจะมีทีวีจอใหญ่ใก้เปิดดูได้ ประหนึ่งเหมือนนั่งทานข้าวอยู่ที่บ้าน
และในแต่ละโต๊ะก็จะมีกริ่งให้กดเรียกพนักงานได้